
****

**คำสั่งองค์การบริหารส่วนตำบลหนองบัวดง**

**ที่ 9 / 2562**

**เรื่อง แต่งตั้งคณะกรรมการประจำศูนย์รับเรื่องราวร้องเรียน/ร้องทุกข์**

**ประจำองค์การบริหารส่วนตำบลหนองบัวดง**

..............................................................................

ตามที่องค์การบริหารส่วนตำบลหนองบัวดง ได้ประกาศจัดตั้งศูนย์รับเรื่องราวร้องเรียน/ร้องทุกข์ /รับข้อเสนอแนะ/สอบถาม/หรือเสนอความคิดเห็นจากประชาชนขององค์การบริหารส่วนตำบลหนองบัวดงขึ้น ณ สำนักงานองค์การบริหารส่วนตำบลหนองบัวดง นั้น

เพื่อเป็นการอำนวยความสะดวกและตอบสนองความต้องการของประชาชน ในการแก้ไขปัญหาให้กับประชาชนได้ทันท่วงที องค์การบริหารส่วนตำบลหนองบัวดง จึงแต่งตั้งเจ้าหน้าที่รับผิดชอบเรื่องราวร้องเรียน/ร้องทุกข์/รับข้อเสนอแนะ/สอบถาม/หรือเสนอความคิดเห็นจากประชาชนขององค์การบริหารส่วนตำบลหนองบัวดง ตามรายชื่อดังต่อไปนี้

1. นายอดิศร บริสุทธิ์ ตำแหน่ง ปลัด อบต. หัวหน้าชุด

2. นางสำราญ โพลังกา ตำแหน่ง หัวหน้าสำนักงานปลัด อบต. ผู้ช่วยหัวหน้าชุด 3. นายต่อศักดิ์ ศรีแก้ว ตำแหน่ง นักวิเคราะห์นโยบายและแผนฯ เจ้าหน้าที่

4.จ.สอ.สิทธิพงษ์ จันทะสิทธิ์ ตำแหน่ง เจ้าพนักงานธุรการฯ เจ้าหน้าที่และเลขานุการ

โดยให้มีหน้าที่ดังนี้

1. รับเรื่องราวร้องเรียน/ร้องทุกข์/รับข้อเสนอแนะ/สอบถาม/หรือเสนอความคิดเห็นจากประชาชนช่องทางต่างๆ ตามที่ได้กำหนดในประกาศจัดตั้งศูนย์ฯ

2. ตรวจสอบเอกสารเรื่องราวร้องเรียน/ร้องทุกข์

3. แจ้งหน่วยงานเจ้าของเรื่องและหัวหน้าหน่วยงานรับผิดชอบให้ดำเนินการโดยด่วน

4. ติดตามการแจ้งผลการดำเนินการให้แล้วเสร็จภายใน 15 วัน

ให้ผู้ที่ได้รับการแต่งตั้งปฏิบัติหน้าที่ตามที่ได้รับมอบหมาย หากมีอุปสรรคข้อขัดข้องประการใดในการปฏิบัติงานให้รายงานให้ผู้บังคับบัญชาทราบ เพื่อพิจารณาดำเนินการแก้ไขต่อไป

ทั้งนี้ ตั้งแต่บัดนี้เป็นต้นไป

สั่ง ณ วันที่ 18 มกราคม พ.ศ. 2562

(ลงชื่อ)

(นายจรูณ สาลีวัน)

นายกองค์การบริหารส่วนตำบลหนองบัวดง